Amparo Ortizá exposa les seues pintures en el Mario Monreal
07 de gener 2020

![](/media/bi2plysd/99_c_re-pintant.jpg) 

  

La delegació de Cultura ha organitzat per a este dijous 9 de gener, l'exposició ‘Re-pintant’, d'Amparo Ortizá, una artista local que amb este projecte revisa alguns dels seus quadres per a reinterpretar-los. La inauguració començarà a les 19 hores en el Centre Cultural Mario Monreal de Sagunt i estarà oberta fins al 2 de febrer de dilluns a divendres, 9 h a 21 h, de manera gratuïta.

  

Amparo Ortizá ha destacat que en esta exposició ha prioritzat la temàtica a la tècnica. Segons ha explicat la pintora, durant este procés creatiu, s'ha preocupat més pel què que pel com. En esta exposició dominen principalment els acrílics sobre el llenç, i es troben agrupats en tres blocs, com són el Cos, la Casa i el Món, uns espais que s'habiten, segons destalla l'artista.

  

‘Repitant’ aglutina cossos no normatius, grossos i dissidents, segons l'autora. També, «**un món amb fronteres, amb estructures asfixiants i violentes contràries en la vida**», ha explicat Ortizá. Finalment, l'autora ha destacat que «**esta mostra és el reflex d'un tipus de laboratori que es construïx i desconstruïx dia a dia, en un permanent estat d'alerta per a no naturalitzar en les seues pràctiques quotidianes ni pictòriques les convencions heretades que perpetuen desigualtats i opressions**».

*   [](http://www.facebook.com/sharer.php?u=https://aytosagunto.es/va/actualitat/amparo-ortiza-exposa-les-seues-pintures-en-el-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/amparo-ortiza-exposa-les-seues-pintures-en-el-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/amparo-ortiza-exposa-les-seues-pintures-en-el-mario-monreal/ "Linked In")
*   [](mailto:?body=https://aytosagunto.es/va/actualitat/amparo-ortiza-exposa-les-seues-pintures-en-el-mario-monreal/)